sagorsarker/bangla-wikipedia huggingface dataset:
পোলারিস ফ্লেয়ার

পোলারিস ফ্লেয়ার হল আকাশগঙ্গা ছায়াপথের একটি সূত্রাকার গ্যাসীয় মেঘ। এটিকে আকাশে ধ্রুবমৎস্য তারামণ্ডলে পোলারিসের আশেপাশে দেখা যায়। আকাশে এই এলাকাটি আনুমানিক ৫০ বর্গ ডিগ্রি কোণে অবস্থিত। পৃথিবী থেকে এই গ্যাসীয় মেঘটির দূরত্ব প্রায় ৫০০ আলোকবর্ষ। এই মেঘটি "ডিটি১৬" নামেও পরিচিত।
নীলিমা নাগ (মল্লিক)

নীলিমা নাগ (মল্লিক) হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১১ সাল থেকে ২০২১ সাল পর্যন্ত তিনি পশ্চিমবঙ্গ বিধানসভায় হরিণঘাটা বিধানসভা কেন্দ্রের বিধায়ক হিসেবে দায়িত্ব পালন করেছেন।
সুরজিৎ কুমার বিশ্বাস

সুরজিৎ কুমার বিশ্বাস হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১১ সাল থেকে ২০২১ সাল পর্যন্ত তিনি পশ্চিমবঙ্গ বিধানসভায় বনগাঁ দক্ষিণ বিধানসভা কেন্দ্রের বিধায়ক হিসেবে দায়িত্ব পালন করেছেন।
বীণা মণ্ডল (ভারতীয় রাজনীতিবিদ)

বীণা মণ্ডল হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১১ সাল থেকে তিনি পশ্চিমবঙ্গ বিধানসভায় স্বরূপনগর বিধানসভা কেন্দ্রের বিধায়ক হিসেবে দায়িত্ব পালন করছেন।
পরেশ দত্ত

পরেশ দত্ত হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১১ সাল থেকে ২০২১ সাল পর্যন্ত তিনি পশ্চিমবঙ্গ বিধানসভায় জগদ্দল বিধানসভা কেন্দ্রের বিধায়ক হিসেবে দায়িত্ব পালন করেছেন।
শেরউড অ্যান্ডারসন

শেরউড অ্যান্ডারসন (; ১৩ সেপ্টেম্বর ১৮৭৬ - ৮ মার্চ ১৯৪১) ছিলেন একজন মার্কিন ঔপন্যাসিক ও ছোটগল্পকার। তিনি বিষয়ধর্মী ও আত্ম-প্রকাশক কাজের জন্য অধিক পরিচিত। স্বশিক্ষিত অ্যান্ডারসন ওহাইওর এলাইরিয়া ও ক্লিভল্যান্ডের সফল কপিরাইটার ও ব্যবসায়ী ছিলেন। ১৯১২ সালে তিনি স্নায়ুপীড়া পড়েন এবং ব্যবসায় ও পরিবার ছেড়ে লেখালেখিতে মনোযোগ দেন।
তিনি শিকাগো শহরে চলে যান এবং আরও তিনটি বিয়ে করেন। তার সবচেয়ে দীর্ঘস্থায়ী কাজ হল ছোটগল্প "উইন্সবার্গ, ওহাইও", যা তার সাহিত্য জীবনকে প্রতিষ্ঠা পেতে সহায়তা করে। ১৯২০-এর দশকে অ্যান্ডারসন বেশক'টি ছোটগল্প সংকলন, উপন্যাস, স্মৃতিকথা, প্রবন্ধ ও কাব্য প্রকাশ করেন। যদিও সবকয়টি বই ভালো বিক্রি হয়েছিল, অ্যান্ডারসনের ১৯২০-এর দশকে নিউ অরলিন্সের অভিজ্ঞতা প্রসূত "ডার্ক লাফটার" (১৯২৫) তার একমাত্র সর্বাধিক বিক্রীত বই।
শীলভদ্র দত্ত

শীলভদ্র দত্ত হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১১ সাল থেকে ২০২১ সাল পর্যন্ত তিনি পশ্চিমবঙ্গ বিধানসভায় ব্যারাকপুর বিধানসভা কেন্দ্রের বিধায়ক হিসেবে দায়িত্ব পালন করেছেন। বর্তমানে তিনি ভারতীয় জনতা পার্টির সদস্য। তিনি খড়দহ বিধানসভার বিধায়ক পদের জন্য এবং দমদম লোকসভার সাংসদ পদের জন্য প্রার্থী হয়েছিলেন।
নির্মল ঘোষ

নির্মল ঘোষ হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১১ সাল থেকে তিনি পশ্চিমবঙ্গ বিধানসভায় পানিহাটি বিধানসভা কেন্দ্রের বিধায়ক হিসেবে দায়িত্ব পালন করছেন। এর পূর্বে তিনি ১৯৯৬ সাল থেকে ২০০৬ সাল পর্যন্ত একই আসন থেকে বিধায়ক হিসেবে দায়িত্ব পালন করেছেন।
সুজিত বোস

সুজিত বোস হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১১ সাল থেকে তিনি পশ্চিমবঙ্গ বিধানসভায় বিধাননগর বিধানসভা কেন্দ্রের বিধায়ক হিসেবে দায়িত্ব পালন করছেন।
রথীন ঘোষ

রথীন ঘোষ হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১১ সাল থেকে তিনি পশ্চিমবঙ্গ বিধানসভায় মধ্যমগ্রাম বিধানসভা কেন্দ্রের বিধায়ক হিসেবে দায়িত্ব পালন করছেন।
জুলফিকার আলী মোল্লা

জুলফিকার আলী মোল্লা হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১১ সাল থেকে ২০১৬ সাল পর্যন্ত তিনি পশ্চিমবঙ্গ বিধানসভায় হাড়োয়া বিধানসভা কেন্দ্রের বিধায়ক হিসেবে দায়িত্ব পালন করেছেন।
ফ্ল্যাশ গর্ডন

ফ্ল্যাশ গর্ডন একটি কাল্পনিক কমিক চরিত্র,যার স্রষ্টা হলেন অ্যালেক্স রেমন্ড। ফ্ল্যাশ গর্ডনের কাহিনীগুলি প্রধানত মহাকাশ অভিযানভিত্তিক কল্পবিজ্ঞান। ফ্ল্যাশ গর্ডনের চিত্রকাহিনী ১৯৩৪ সালের ৭ই জানুয়ারী প্রথম প্রকাশিত হয়। এই কমিক স্ট্রিপটি সম্ভবত বাক রজারের কমিক স্ট্রিপ থেকে অনুপ্রাণিত ছিল।
পরবর্তীতে ফ্ল্যাশ গর্ডন চরিত্রটি বিশ্ব জুড়ে বিপুল জনপ্রিয়তা লাভ করে এবং বিভিন্ন ভাষাতে অনুদিত হয়। ফ্ল্যাশ গর্ডনকে নিয়ে তৈরি হয় বিভিন্ন চলচ্চিত্র, টেলিভিশন সিরিজ, অ্যানিমেশন সিরিজ ইত্যাদি। ২০০৭-২০০৮ সময়পর্বে মার্কিন যুক্তরাষ্ট্রর সাইফাই চ্যানেলে ফ্ল্যাশ গর্ডনের সর্বাধুনিক টেলিভিশন সিরিজটি দেখানো হয়।
ফ্ল্যাশ গর্ডনের কাহিনী প্রথম দৈনিক কমিক স্ট্রিপ আকারে প্রকাশিত হয় ১৯৩৪ থেকে ১৯৯২ সময়পর্বে এবং সানডে স্ট্রিপ প্রকাশিত হয় ১৯৩৪ থেকে ২০০৩ সাল পর্যন্ত। বর্তমানে কিং ফিচারস সিন্ডিকেট ফ্ল্যাশ গর্ডনের কমিকস রঙিন করে পুনর্মুদ্রিত করছে।
কাহিনীর নায়ক ফ্ল্যাশ গর্ডন, একজন আমেরিকান অ্যাথলিট যে পৃথিবী থেকে অপহৃত হয় এবং সুদূর মঙ্গো গ্রহে প্রেরিত হয়। পৃথিবীর অধিবাসী হওয়া সত্ত্বেও মঙ্গোর ন্যায়কামী রাজপুত্র ব্যারিন এবং মঙ্গোয় অরাজকতার প্রতিষ্ঠাতা নিষ্ঠুর সম্রাট মিং-এর যুদ্ধ চলাকালে ফ্ল্যাশ তার ক্ষুরধার বুদ্ধি ও দুর্নিবার সাহসের পরিচয় দেয়। ফ্ল্যাশ গর্ডনের নেতৃত্বেই অবশেষে মঙ্গোর অধিবাসীরা অত্যাচারী মিং-এর বিরুদ্ধে প্রতিরোধ গড়ে তুলতে সক্ষম হয়।
ইভাঞ্জেলিন লিলি

নিকোল ইভাঞ্জেলিন লিলি (জন্ম আগস্ট ৩, ১৯৭৯) একজন কানডীয় অভিনেত্রী। এবিসির অনুষ্ঠান "লস্ট" (২০০৪-১০)-এ কেট অস্টিন চরিত্রে অভিনয়ের মাধ্যমে তিনি খ্যাতি অর্জন করেন। আর এজন্য তিনি গোল্ডেন গ্লোব এ্যাওয়ার্ডের জন্য মনোনয়ন এবং স্ক্রিন অ্যাক্টর্স গিল্ড এ্যাওয়ার্ড অর্জন করেন। এছাড়াও তিনি "দ্য হার্ট লকার" (২০০৮)-এ কোনি জেমস, "রিয়েল স্টিল" (২০১১)-এ বেইলি ট্যালেট, "দ্য হবিট" (২০১৩ ও ২০১৪) চলচ্চিত্র ধারাবাহিকে টরিয়েল চরিত্রে অভিনয়ের জন্যও পরিচিত। তিনি আরও "অ্যান্ট-ম্যান" (২০১৫), "অ্যান্ট-ম্যান অ্যান্ড দ্য ওয়াস্প" (২০১৮) এবং "" (২০১৯) চলচ্চিত্রে হোপ ভ্যান ডাইন/ওয়াস্প চরিত্রে অভিনয় করেছেন।
লিলি কানাডার আলবার্তার ফোর্ট স্যাসক্যাচোয়ানে ৩রা আগস্ট ১৯৭৯ সালে জন্মগ্রহণ করেন। তিনি ব্রিটিশ কলাম্বিয়ায় তার মায়ের সাথে বেড়ে ওঠেন। তার মা একজন উৎপাদন ব্যবস্থাপক এবং তার বাবা গার্হস্ত অর্থনীতির শিক্ষক। তার একজন বড় বোন ও একজন ছোট বোন আছেন।
লিলি ব্রিটিশ কলাম্বিয়ার অ্যাবটসফোর্ডের ডব্লিউ. জে. সেকেন্ডারি স্কুল থেকে পাশ করেছেন। সেখানে তিনি ফুটবল খেলতেন এবং ছাত্র সভার সহ-সভাপতি ছিলেন। কলেজে থাকাকালিন সময় তিনি পড়ার খরচ যোগানোর জন্য ওয়েট্রেস ও রয়্যাল এয়ারলাইনসে বিমানবালার কাজ করতেন। এছাড়াও তিনি বড় রিগ ট্রাকে তেল পাল্টানো ও গ্রিজের কাজ করতেন। তিনি খ্রীস্টান হিসেবে বেড়ে উঠেছেন। ১৮ বছর বয়সে তার ধর্ম তাকে ফিলিপাইন ভ্রমণে অনুপ্রাণিত করেছিল। মানবাধিকার ও বৈশ্বিক উন্নয়নে আগ্রহের কারণে তিনি ইউনিভার্সিটি অব ব্রিটিশ কলাম্বিয়ায় আন্তর্জাতিক সম্পর্ক বিষয় নিয়ে পড়েন।
কেইরান লী

কেইরান লী (জন্ম: আ্যডাম ডিকসা, ১৫ জানুয়ারি ১৯৮৪) একজন ব্রিটিশ পর্নোগ্রাফিক অভিনেতা, পরিচালক এবং প্রযোজক যিনি পর্নোগ্রাফিক উৎপাদন সংস্থা ব্রাজার্স -এর জন্য প্রধানত কাজ করেন। ব্রাজার্স ২০১২ সালে তার লিঙ্গটি ১ মিলিয়ন ডলারের জন্য বিমা করেছিল। তিনি তার পর্নোগ্রাফিক কর্মজীবনে ৩৫০০ টিরও বেশি অশ্লীল ভিডিওতে অভিনয় করেছেন। তিনি সর্বোচ্চ অর্থ প্রদানকারী পর্নোগ্রাফিক অভিনেতাদের একজন। তিনি ২০১৭ সালে প্রিয় পুরুষ অভিনেতার জন্য এভিএন পুরস্কার এবং ২০০৭ সালে সেরা পুরুষ অভিনেতার জন্য যুক্তরাজ্য প্রাপ্তবয়স্ক চলচ্চিত্র ও টেলিভিশন পুরস্কার পান।
কেইরান লী ইংল্যান্ডের ডার্বি লিটলভার এলাকায় জন্মগ্রহণ করেন। তিনি অর্ধ-ভারতীয় বংশধর, তার বাবা ভারতীয়। বেড়ে উঠলে তিনি সেন্ট বেনিডিক্ট ক্যাথলিক ভলান্টি একাডেমিতে যোগ দেন। ১৮ বছর বয়সে তিনি নেটওয়ার্ক রেল প্রকল্পের প্রকল্প পরিচালক হিসেবে কাজ করেন।
কেইরান লী দুইবার বিবাহিত। ২০০৯ সালে পর্নোগ্রাফি অভিনেত্রী পুমা সুইডের সাথে প্রথম বিবাহ ছিল কিন্তু দম্পতি তালাকপ্রাপ্ত। তিনি ২০১৩ সালে পর্নোতারকা এবং প্লেবয় টিভি কার্স্টেন প্রাইসের সাথে বিবাহিত হয়েছেন। বর্তমানে তারা দুইজন ক্যালিফোর্নিয়ার ক্যালবাসাসে তাদের বাচ্চার সাথে বসবাস করছেন। লী ফুটবলের একটি বড় ফ্যান। ২০১১ সালে হলিউড ইউনাইটেড এফসি-এর জন্য ফুটবল খেলার সময় দুই জায়গায় চোয়াল ভেঙ্গে যাওয়ায় লী-কে হাসপাতালে ভর্তি করা হয়েছিল।
কেইরান লী তার পর্নোগ্রাফিক কর্মজীবনে অনেক বড় পুরস্কার এবং মনোনয়ন পেয়েছিলেন। তিনি ৪৯ টি মনোনয়ন থেকে ২ টি পুরস্কার লাভ করেন। কিছু উল্লেখযোগ্য পুরস্কার এবং মনোনয়ন:
ঊষা রানী মণ্ডল

ঊষা রানী মণ্ডল হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১১ সাল থেকে তিনি পশ্চিমবঙ্গ বিধানসভায় মিনাখাঁ বিধানসভা কেন্দ্রের বিধায়ক হিসেবে দায়িত্ব পালন করছেন।
জয়ন্ত নস্কর

জয়ন্ত নস্কর হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১১ সাল থেকে তিনি পশ্চিমবঙ্গ বিধানসভায় গোসাবা বিধানসভা কেন্দ্রের বিধায়ক হিসেবে দায়িত্ব পালন করছেন।
সমীর কুমার জানা

সমীর কুমার জানা হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১১ সাল থেকে তিনি পশ্চিমবঙ্গ বিধানসভায় পাথরপ্রতিমা বিধানসভা কেন্দ্রের বিধায়ক হিসেবে দায়িত্ব পালন করছেন।
বঙ্কিম চন্দ্র হাজরা

বঙ্কিম চন্দ্র হাজরা হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি পশ্চিমবঙ্গ বিধানসভায় তিনবার সাগর বিধানসভা কেন্দ্রের বিধায়ক হিসেবে নির্বাচিত হয়েছেন।
জয়দেব হালদার

জয়দেব হালদার হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১১ সাল থেকে তিনি পশ্চিমবঙ্গ বিধানসভায় মন্দিরবাজার বিধানসভা কেন্দ্রের বিধায়ক হিসেবে দায়িত্ব পালন করছেন।
নির্মল চন্দ্র মণ্ডল

নির্মল চন্দ্র মণ্ডল হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১১ সাল থেকে ২০২১ সাল পর্যন্ত তিনি পশ্চিমবঙ্গ বিধানসভায় বারুইপুর পূর্ব বিধানসভা কেন্দ্রের বিধায়ক হিসেবে দায়িত্ব পালন করেছেন।
নমিতা সাহা

নমিতা সাহা একজন ভারতীয় রাজনীতিবিদ। তিনি তৃণমূল কংগ্রেসের সদস্য হিসাবে মাগরাহাট পূর্ব থেকে পশ্চিমবঙ্গ বিধানসভায় নির্বাচিত হন।
ইলি তুর্কি ভাষা

ইলি তুর্কি মূলত চীনে ব্যবহৃত একটি তুর্কীয় ভাষা। ১৯৮০ সালে এই ভাষার প্রায় ১২০ জন ভাষিক ছিল। বর্তমানে এটি গুরুতরভাবে বিপন্ন ভাষা, এবং তরুণ প্রজন্ম এই ভাষার পরিবর্তে কাজাখ বা উইঘুর ভাষা ব্যবহারের দিকে ঝুঁকছে।
ইলি তুর্কি তুর্কীয় ভাষাগুলির কার্লুক গোষ্ঠীর অন্তর্গত বলে মনে হয়, যদিও এটি এমন বেশ কয়েকটি বৈশিষ্ট্য প্রদর্শন করে যার ফলে এটিকে কিপচাক ভাষগুলির নিম্নস্থ স্তরের ভাষা হিসাবেও মনে হয়।
ইলি তুর্কির চাগাতাই এবং কিপচাক বৈশিষ্ট্যগুলির তুলনা নিচে দেখানো হয়েছে:
ইলি তুর্কি চীনের ইলি কাজাখ স্বায়ত্বশাসিত প্রিফেকচারে ইলি নদী এবং তার উপনদী বরাবর এবং ইনিং শহরাঞ্চলে ব্যবহৃত হয়। কাজাখস্তানে এই ভাষার কিছু ব্যবহারকারী থাকতে পারে। ইলি তুর্কি কোন দেশের সরকারী ভাষা হিসাবে গণ্য হয়নি।
গিয়াস উদ্দিন মোল্লা

গিয়াস উদ্দিন মোল্লা হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। বাবা হোসেন আলী মোল্লা ছিলেন দক্ষিণ ২৪ পরগনা জেলার রাজারহাটের বিরাট সম্ভ্রান্ত জমিদার। রাজনৈতিক পরিসরে এসে গিয়াস দলীয় ও জনগণের স্বার্থে খুইয়েছেন তার সর্বস্ব। ২০১১ সাল থেকে তিনি পশ্চিমবঙ্গ বিধানসভায় মগরাহাট পশ্চিম বিধানসভা কেন্দ্রের বিধায়ক হিসেবে দায়িত্ব পালন করছেন। তিনি মগরাহাট পশ্চিম বিধানসভার নবাব নামে পরিচিত। দুবারের রাজ্য সরকারের মন্ত্রীত্ব সহ মোট তিনবারের নির্বাচিত বিধায়ক। তিনি পশ্চিমবঙ্গ রাজ্য সরকারের সংখ্যালঘু কল্যাণ ও মাদ্রাসা শিক্ষা মন্ত্রকের প্রতিমন্ত্রী হিসেবে দায়িত্ব পালন করছেন।
দীপক কুমার হালদার

দীপক কুমার হালদার হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১১ সাল থেকে ২০২১ সাল পর্যন্ত তিনি পশ্চিমবঙ্গ বিধানসভায় ডায়মন্ড হারবার বিধানসভা কেন্দ্রের বিধায়ক হিসেবে দায়িত্ব পালন করেছেন।
তমোনাশ ঘোষ

তমোনাশ ঘোষ হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি তিনবার পশ্চিমবঙ্গ বিধানসভায় ফলতা বিধানসভা কেন্দ্রের বিধায়ক হিসেবে নির্বাচিত হয়েছেন।
চিত্তুর রাজস্ব বিভাগ

চিত্তুর রাজস্ব বিভাগ হল ভারতের অন্ধ্র প্রদেশের চিত্তুর জেলার একটি প্রশাসনিক বিভাগ। এটা জেলার ৩ টি অন্যতম রাজস্ব বিভাগ। রাজস্ব বিভাগ ২০ টি মন্ডল নিয়ে গঠিত এবং এর সদর হল চিত্তর। বিভাগে ২ টি পৌরসভা এবং ১ টি পৌর সংস্থা রয়েছে। 
বিভাগের মন্ডল এবং শহুরে বসতির বিস্তারিত বিবরণ:
দিলীপ মণ্ডল

দিলীপ মণ্ডল হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি তিনবার পশ্চিমবঙ্গ বিধানসভায় বিধায়ক হিসেবে নির্বাচিত হয়েছেন।
জীবন মুখোপাধ্যায়

জীবন মুখোপাধ্যায় একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত ছিলেন। ২০১১ সাল থেকে ২০২১ সাল পর্যন্ত তিনি পশ্চিমবঙ্গ বিধানসভায় সোনারপুর দক্ষিণ বিধানসভা কেন্দ্রের বিধায়ক হিসেবে দায়িত্ব পালন করেন। ২০২৫ সালের ৭ জানুয়ারি তিনি মৃত্যুবরণ করেন।
লক্ষ্মীপাশা ইউনিয়ন

লক্ষ্মীপাশা ইউনিয়ন বাংলাদেশের সিলেট জেলার গোলাপগঞ্জ উপজেলাধীন দক্ষিণ পশ্চিম কোনে অবস্থিত একটি প্রশাসনিক এলাকা।
উত্তরে ফুলবাড়ী ইউনিয়ন ও গোলাপগঞ্জ পৌরসভা পূর্বে ঢাকাদক্ষিণ ইউনিয়ন ও লক্ষণাবন্দ ইউনিয়ন ও পশ্চিমে মোগলাবাজারের দাউদপুর ইউনিয়ন।
ঐতিহ্যবাহী গোলাপগঞ্জ উপজেলার একটি জনবহুল ইউনিয়ন। ১৯৫৯ সালে প্রতিষ্ঠিত হয়।
উল্লেখযোগ্য গ্রাম সমূহ- দ: লক্ষ্মীপাশা, ঘাসিবর্ণী, উত্তর লক্ষ্মীপাশা, জগঝাপ, জাঙ্গালহাটা, পালপাড়া, পূর্ব নিমাদল, পশ্চিম নিমাদল, কতোয়ালপুর, শ্রীপুর, বাউসী, দক্ষিণভাগ, শ্রীবহর, পলিতাফর।
সর্বমোট ২১,০১০ জন। এর মধ্যে পুরুষের সংখ্যা ১০,৫৬৮ জন এবং স্ত্রীলোকের সংখ্যা ১০,৪৪২ জন। এর মধ্যে শিক্ষিত লোকের সংখ্যা ৫৩.৬৩%। 
ইউনিয়ন স্বাস্থ্যকেন্দ্র, স্বাস্থ্য ও পরিবার পরিকল্পনা কেন্দ্র, কমিউনিটি ক্লিনিক, মা ও শিশু কল্যাণ কেন্দ্র,। 
ব্র্যাক, সীমান্তিক প্রভৃতি উল্লেখযোগ্য।
আইসক্রিম ফ্যাক্টরি, বেকারি, উল্লেখযোগ্য। 
বর্তমান চেয়ারম্যান: আব্দুল আলীম তুহিন
আরাবুল ইসলাম

আরাবুল ইসলাম হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০০৬ সাল থেকে ২০১১ সাল পর্যন্ত তিনি পশ্চিমবঙ্গ বিধানসভায় ভাঙড় বিধানসভা কেন্দ্রের বিধায়ক হিসেবে দায়িত্ব পালন করেছেন।
ফিরদৌসী বেগম

ফিরদৌসী বেগম হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১১ সাল থেকে তিনি পশ্চিমবঙ্গ বিধানসভায় সোনারপুর উত্তর বিধানসভা কেন্দ্রের বিধায়ক হিসেবে দায়িত্ব পালন করছেন।
কস্তুরী দাস

কস্তুরী দাস হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১১ ও ২০১৬ সালে তিনি পশ্চিমবঙ্গ বিধানসভায় মহেশতলা বিধানসভা কেন্দ্রের বিধায়ক হিসেবে নির্বাচিত হয়েছিলেন।
অশোক কুমার দেব

অশোক কুমার দেব হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ১৯৯৬ সাল থেকে তিনি পশ্চিমবঙ্গ বিধানসভায় বজবজ বিধানসভা কেন্দ্রের বিধায়ক হিসেবে দায়িত্ব পালন করছেন।
মমতাজ বেগম (ভারতীয় রাজনীতিবিদ)

মমতাজ বেগম হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১১ সাল থেকে ২০১৬ সাল পর্যন্ত তিনি পশ্চিমবঙ্গ বিধানসভায় মেটিয়াবুরুজ বিধানসভা কেন্দ্রের বিধায়ক হিসেবে দায়িত্ব পালন করেছেন।
আব্দুল খালেক মোল্লা

আব্দুল খালেক মোল্লা হলেন একজন ভারতীয় রাজনীতিবিদ। তিনি ২০০৬ সালে গার্ডেনরিচ বিধানসভা কেন্দ্র থেকে ভারতীয় জাতীয় কংগ্রেসের প্রার্থী হয়ে জয়লাভ করেন। ২০১১ সালে বিধানসভা ভোটে নির্দল প্রার্থী হয়ে তৃণমূল কংগ্রেস প্রার্থী মমতাজ বেগমের কাছে পরাজিত হন। এরপর তিনি তৃণমূল কংগ্রেসে যোগদান করেন। ২০১৬ সালে তৃণমূল কংগ্রেসের টিকিটে মেটিয়াবুরুজ বিধানসভা কেন্দ্র থেকে জয়লাভ করেন। ২০২১ সালে তিনি পুনর্নির্বাচিত হন।
সিরিল ক্রিস্টিয়ানি

সিরিল মার্সেল ক্রিস্টিয়ানি (; জন্ম: ২৮ অক্টোবর, ১৯১৩ - মৃত্যু: ৪ এপ্রিল, ১৯৩৮) ব্রিটিশ গায়ানার জর্জটাউনে জন্মগ্রহণকারী প্রথিতযশা ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৩৫ সময়কালে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছিলেন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে ব্রিটিশ গায়ানার প্রতিনিধিত্ব করেছেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাত কার্যকরী ব্যাটিং করতেন সিরিল ক্রিস্টিয়ানি।
১৯৩১-৩২ মৌসুম থেকে ১৯৩৭-৩৮ মৌসুম পর্যন্ত সিরিল ক্রিস্টিয়ানির প্রথম-শ্রেণীর খেলোয়াড়ী জীবন চলমান ছিল। সমগ্র খেলোয়াড়ী জীবনে চারটিমাত্র টেস্টে অংশগ্রহণ করার সুযোগ পেয়েছিলেন সিরিল ক্রিস্টিয়ানি। ৮ জানুয়ারি, ১৯৩৫ তারিখে ব্রিজটাউনে সফরকারী ইংল্যান্ডের বিপক্ষে টেস্ট ক্রিকেটে অভিষেক ঘটেছিল তার। একই দলের বিপক্ষে ১৪ মার্চ, ১৯৩৫ তারিখে কিংস্টনে সর্বশেষ টেস্টে অংশগ্রহণ করেছিলেন।
১৯৩৪-৩৫ মৌসুমে ইংরেজ দল ওয়েস্ট ইন্ডিজ গমন করে। চার টেস্টে গড়া ঐ সিরিজের প্রত্যেক টেস্টেই তিনি উইকেট-রক্ষকের দায়িত্ব পালন করেছিলেন।
৪ এপ্রিল, ১৯৩৮ তারিখে মাত্র ২৫ বছর বয়সে ব্রিটিশ গায়ানার জর্জটাউনে ম্যালেরিয়ায় আক্রান্ত হয়ে সিরিল ক্রিস্টিয়ানির দেহাবসান ঘটে।
বার্টি ক্রিস্টিয়ানি, রবার্ট ক্রিস্টিয়ানি, হ্যারল্ড ক্রিস্টিয়ানি - কনিষ্ঠ ভ্রাতৃত্রয় প্রত্যেকেই ব্রিটিশ গায়ানার পক্ষে প্রথম-শ্রেণীর ক্রিকেট খেলায় অংশ নিয়েছিলেন। তন্মধ্যে, রবার্ট ক্রিস্টিয়ানি জ্যেষ্ঠ ভ্রাতার পদাঙ্ক অনুসরণ করে ওয়েস্ট ইন্ডিজের পক্ষে টেস্ট ক্রিকেটার হিসেবে অংশ নেন।
স্বর্ণকমল সাহা

স্বর্ণকমল সাহা হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি তিনবার পশ্চিমবঙ্গ বিধানসভায় বিধায়ক হিসেবে নির্বাচিত হয়েছেন।
পরেশ পাল

পরেশ পাল হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি চারবার পশ্চিমবঙ্গ বিধানসভায় বিধায়ক হিসেবে নির্বাচিত হয়েছেন।
মালা সাহা

মালা সাহা হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি পশ্চিমবঙ্গ বিধানসভায় তিনবার বিধায়ক হিসেবে নির্বাচিত হয়েছেন।
চেন্নাই বেঙ্গালুরু ইন্ডাস্ট্রিয়াল করিডোর

চেন্নাই-বেঙ্গালুরু শিল্প করিডোর প্রকল্প ভারত সরকারের একটি আসন্ন বৃহৎ অবকাঠামো প্রকল্প।পরিকল্পনা অনুযায়ী করিডোরটি চেন্নাই, শ্রীপেরুম্বুদুর, পন্নাপান্থঙ্গল, রানিপেট, চিত্তুর, ব্যাঙ্গারুপালেম, পালামনের, বাঙ্গারাপেত, হোসকোটে হয়ে বেঙ্গালুরু পৌঁছবে। এই স্থানগুলি থেকে চেন্নাই ও এন্নোর বন্দরে দ্রুত গতিতে চলমান গতিশীলতার মাধ্যমে দক্ষিণ ভারত ও পূর্ব এশিয়ায় বাণিজ্য বৃদ্ধির আশা করা হচ্ছে।
এটি ন্যাশনাল ইন্ডাস্ট্রিয়াল করিডোর ডেভেলপমেন্ট অ্যান্ড ইমপ্লিমেন্টেশন ট্রাস্ট (এনআইসিডিআইটি) এর অধীনে ভারতের পাঁচটি ইন্ডাস্ট্রিয়াল করিডোরের মধ্যে একটি। 
বাজেট বক্তৃতায়, ভারতের অর্থমন্ত্রী জানান জাপান ইন্টারন্যাশনাল কোঅপারেশন এজেন্সির (জাইকা) সহায়তায় প্রকল্পটি তিনটি দক্ষিণী রাজ্যের সরকারে সহযোগিতায় সম্পূর্ণ করা হবে। দিল্লি-মুম্বাই ইন্ডাস্ট্রিয়াল করিডোর (ডিএমআইসি) ১০০ কোটি ডলারের পাশাপাশি চেন্নাই-বেঙ্গালুরু ইন্ডাস্ট্রিয়াল করিডোর মডেল করা হচ্ছে।
সড়ক ও রেল সংযোগ উভয়ই করিডোরের জন্য দুটি প্রধান অবকাঠামো প্রকল্প হিসাবে পরিকল্পনা করা হয়েছে। এগুলি হল বেঙ্গালুরু চেন্নাই এক্সপ্রেসওয়ে এবং বেঙ্গালুরু-চেন্নাই ডেডিকেটেড মালবাহী করিডোর।
চেন্নাই বেঙ্গলুরু ইন্ডাস্ট্রিয়াল করিডোরের চূড়ান্ত রিপোর্টের জন্য একটি সমন্বিত ইন্টিগ্রেটেড আঞ্চলিক মাস্টার প্ল্যান জেআইসিএ দ্বারা প্রস্তুত করা হয়েছে। পোনারেরি নোডের জন্য একটি বিস্তারিত মাস্টার প্ল্যান জেআইসিএ কর্তৃক প্রস্তুত করা হয়েছে। 
একটি দরপত্রের অনুরোধ এবং প্রস্তাবের অনুরোধ প্রকল্পটির তুমকুুরু এবং কৃষ্ণপাটনাম নোডের জন্য বিশদ মহা পরিকল্পনা এবং প্রাথমিক প্রকৌশল পরামর্শদানের জন্য বের করা হয়েছিল। 
কর্ণাটক সরকারের মাঙ্গালোর পর্যন্ত এই করিডোর প্রসারিত করতে সুপারিশ করেছে এবং পূর্ব সমুদ্রবন্দরের সংযোগের বিপরীতে করিডোরটি একটি পশ্চিমে সমুদ্রবন্দর মাঙ্গালোরের সঙ্গে যুক্ত হবে। একটি নতুন প্রস্তাব পেশ করা হয়েছে যেখানে করিডোরের দুই প্রান্তে দুটি সমুদ্র বন্দর থাকবে এবং তিনটি আন্তর্জাতিক বিমানবন্দর রয়েছে। এছারা উৎপাদন শিল্পের কেন্দ্র করিদোরের মধ্যে স্থাপন করা হবে। মাঙ্গালোরে ভারতের সবচেয়ে বড় পেট্রোকেমিক্যাল কমপ্লেক্স, পণ্য পরিবহনে আন্তর্জাতিক বিমানবন্দর সুবিধা, আন্তর্জাতিক বিমানবন্দর প্রধান সমুদ্র বন্দর এবং ভারতের সর্বোচ্চ সাক্ষরতার হার রয়েছে বলে মনে করা হয়। আফ্রিকা ও পশ্চিম এশিয়ায় রপ্তানির জন্য জাপানি কোম্পানিগুলির জন্য মাঙ্গালোর প্রধান রপ্তানি কেন্দ্র হতে পারে। 
সাগরমালা প্রকল্প এবং সংশ্লিষ্ট ক্ষমতা ও অবকাঠামো বৃদ্ধির ফলে এই করিডোরটির ক্ষমতা বৃদ্ধি করা সম্ভব বলে আশা করা হচ্ছে।
শিতলাই জমিদার বাড়ি

শিতলাই জমিদার বাড়ি বাংলাদেশ এর পাবনা জেলার চাটমোহর উপজেলার শিতলাই গ্রামে অবস্থিত এক ঐতিহাসিক জমিদার বাড়ি। যা অনেকের কাছে "শিতলাই হাউজ" নামেও পরিচিত।
জমিদার যোগেন্দ্রনাথ মৈত্রয় প্রায় ১৯০০ শতকের প্রথম দিকে এই জমিদার বাড়িটি নির্মাণ করেন। তবে হ্যাঁ, এই জমিদার বংশের মূল গোড়াপত্তনকারী হচ্ছেন চাঁদীপ্রসাদ মৈত্রয়। চাঁদীপ্রসাদ মৈত্রেয় সিরাজগঞ্জ জেলার শরতনগর এলাকার জমিদার ছিলেন। জমিদার চাঁদীপ্রসাদের জগন্নাথ মৈত্রেয় নামে এক পুত্র সন্তান ছিল। যিনি ছিলেন এই জমিদার বংশের দ্বিতীয় জমিদার। তার ঘরে আবার জন্ম নেন জমিদার লোকনাথ। জমিদার লোকনাথের কোনো সন্তান ছিলো না। তাই তার মৃত্যুর পর তার স্ত্রী চন্দ্রনাথ মৈত্রয় নামে এক পুত্র সন্তান দত্তক নেন। এই চন্দ্রনাথ মৈত্রয়ও নিঃসন্তান ছিলেন। তাই তিনিও যোগেন্দ্রনাথ মৈত্রয় নামে এক পুত্র সন্তানকে দত্তক নেন। তিনিই পরবর্তীতে তাদের জমিদারী বংশের পূর্ববর্তী জমিদারী এলাকা সিরাজগঞ্জ জেলার শরৎনগর ছেড়ে পাবনা জেলার শিতলাই নামক এলাকায় জমিদারী স্থানান্তর করেন এবং এখানে জমিদারী প্রতিষ্ঠা করে এই জমিদার বাড়িটি নির্মাণ করেন।
জমিদার বাড়িটি ইন্দো-ইউরোপিয়ান স্থাপত্যশৈলিতে নির্মাণ করা হয়েছে। এটি দুই তলা বিশিষ্ট্য। বাড়িটিতে মোট ৩০টি কক্ষ রয়েছে। এছাড়াও বাড়িটির পাশে বিশাল একটি দীঘি রয়েছে। যার চতুর্দিকে শান বাঁধানো ঘাট রয়েছে।
অধিকাংশ জমিদার বাড়িই অযত্ন ও অবহেলার কারণে ধ্বংস হয়ে গেলেও এই জমিদার বাড়িটি আজও খুব ভালো অবস্থায় আছে। কারণ এটি এখন একটি বাংলাদেশী ঔষুধ কোম্পানি EDRUC সরকারের কাছ থেকে লিজ নিয়ে এখানে ল্যাবরেটরি স্থাপন করেছে। তাই তাদের তত্ত্বাবধানে থাকাতে এটি এখনো বেশ ভালো অবস্থায় আছে।
বৈশালী ডালমিয়া

বৈশালী ডালমিয়া হলেন নির্মাণ সংস্থা এমএল ডালমিয়া অ্যান্ড কোং লিমিটেডের পরিচালক।  তিনি পশ্চিমবঙ্গ বিধানসভার প্রাক্তন সদস্য। ২০১৬ থেকে এপ্রিল ২০২১ পর্যন্ত তিনি বালি বিধানসভা কেন্দ্রের প্রতিনিধিত্ব করেছিলেন। তিনি ভারতীয় ক্রিকেট প্রশাসক এবং ব্যবসায়ী জগমোহন ডালমিয়ার কন্যা।
তিনি তার বাবার মৃত্যুর পরপরই ২০১৬ সালে রাজনীতিতে যোগ দিয়েছিলেন এবং সর্বভারতীয় তৃণমূল কংগ্রেসে যোগদান করেছিলেন, প্রায় সঙ্গে সঙ্গেই তাকে বালি বিধানসভা কেন্দ্র থেকে বিধানসভা নির্বাচনে প্রতিদ্বন্দ্বিতা করার জন্য মনোনয়ন দেওয়া হয়েছিল এবং পরবর্তীকালে রাজ্য বিধানসভায় নির্বাচিত হয়েছিলেন। ৩০শে জানুয়ারি, ২০২১ সালে তিনি নতুন দিল্লিতে অমিত শাহের উপস্থিতিতে রাজীব বন্দ্যোপাধ্যায়, প্রবীর ঘোষাল, রথিন চক্রবর্তী এবং রুদ্রনীল ঘোষের সাথে ভারতীয় জনতা পার্টিতে যোগদান করেছেন।
ব্রজমোহন মজুমদার

ব্রজমোহন মজুমদার হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি পশ্চিমবঙ্গ বিধানসভায় ২০১১ সাল থেকে ২০২১ সাল পর্যন্ত হাওড়া দক্ষিণ কেন্দ্রের বিধায়ক হিসেবে দায়িত্ব পালন করেছেন।
শীতল কুমার সরদার

শীতল কুমার সর্দার হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি পশ্চিমবঙ্গ বিধানসভায় ১৯৯৬ সাল থেকে ২০২১ সাল পর্যন্ত সাঁকরাইল কেন্দ্রের বিধায়ক হিসেবে দায়িত্ব পালন করেছেন।
গুলশন মল্লিক

গুলশন মল্লিক হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি পশ্চিমবঙ্গ বিধানসভায় তিনবার পাঁচলা বিধানসভা কেন্দ্রের বিধায়ক হিসেবে নির্বাচিত হয়েছেন।
শিল্প করিডোর

একটি শিল্প করিডোর শিল্প উন্নয়ন উদ্দীপনার অভিপ্রায়ের সঙ্গে, একটি নির্দিষ্ট ভৌগোলিক এলাকার জন্য বরাদ্দ অবকাঠামো। 
একটি শিল্প কড়াকড়ি হল উৎপাদন বা অন্য শিল্পের একটি গুচ্ছ সঙ্গে একটি এলাকা তৈরি করার লক্ষ্যে। বন্দর, মহাসড়ক এবং রেলপথের মতো পূর্বনির্ধারিত অবকাঠামো রয়েছে এমন এলাকায় এগুলি প্রায়ই নির্মিত হয়। এই পদ্ধতিগুলি এমনভাবে সাজানো হয় যে "ধমনী"র মতো মহাসড়ক বা রেলপথের সঙ্গে "ছোট" রাস্তা বা রেলপথ যুক্ত থাকে। করিডোর তৈরির ক্ষেত্রে চাহিদা ও কার্যকারিতা সঠিকভাবে মূল্যায়ন করা, পণ্য ও শ্রমিকদের জন্য পরিবহনের বিকল্প, ভূমির মান এবং সংস্থার জন্য অর্থনৈতিক উৎসাহ অন্তর্ভুক্ত করা। 
ভারতের অর্থনৈতিক করিডোর বা ভারতের শিল্প করিডোরগুলির মধ্যে রয়েছে:
অর্থনৈতিক করিডোর

অর্থনৈতিক করিডোর হল পরিকাঠামোর একত্রিত নেটওয়ার্ক, যা ভৌগোলিক এলাকার মধ্যে অর্থনৈতিক উন্নয়ন ঘটাতে পরিকল্পনা করা হয় বা নির্মাণ করা হয়। করিডোরগুলি একটি দেশের মধ্যে বা দুই বা ততোধিক দেশের মধ্যে নির্মাণ বা স্থাপন করা যেতে পারে। এই করিডোর এশিয়ার, আফ্রিকা, এবং অন্যান্য এলাকায় রয়েছে।
অর্থনৈতিক করিডোরগুলি প্রায়ই হাইওয়ে, রেলপথ এবং বন্দরগুলির মতো অবকাঠামোগুলিকে সমন্বিত করে এবং শহর বা দেশগুলিকে যুক্ত করতে পারে। করিডোরগুলি উৎপাদন ঘাঁটি, উচ্চ সরবরাহ এবং চাহিদা এবং মানযুক্ত পণ্যগুলির নির্মাতাদের সাথে সংযুক্ত করার জন্য তৈরি করা যেতে পারে। অর্থনৈতিক করিডোর যখন বাস্তবায়িত হয়, তখন এটি প্রায়ই অবকাঠামো উন্নয়ন, ভিসা ও পরিবহন চুক্তি এবং প্রমিতকরণসহ বিভিন্ন ব্যবস্থা একটি প্যাকেজের এক হয়। সামাজিক চাহিদা হিসাবে আবাসনকে প্রায়ই বিবেচনা করা হয়। 
এশিয়া উন্নয়ন ব্যাংক ১৯৯৮ সালে এই শব্দটি তৈরি করে।
পুলক রায়

পুলক রায় হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি ২০১১ সাল থেকে পশ্চিমবঙ্গ বিধানসভায় উলুবেড়িয়া দক্ষিণ বিধানসভা কেন্দ্রের বিধায়ক হিসেবে দায়িত্ব পালন করছেন।
অরুণাভ সেন

অরুণাভ সেন হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি ২০১১ সাল থেকে পশ্চিমবঙ্গ বিধানসভায় বাগনান বিধানসভা কেন্দ্রের বিধায়ক হিসেবে দায়িত্ব পালন করছেন।
নাননিং-সিঙ্গাপুর অর্থনৈতিক করিডোর

নাননিং-সিঙ্গাপুর অর্থনৈতিক করিডোরের উদ্যোগ দক্ষিণ-পূর্ব এশিয়ার মধ্যে ২০১০ সালে শুরু হয়, যা দক্ষিণ চীনের বিভিন্ন শহর সংযোগ স্থাপন করবে ভিয়েতনামের হ্যানয়, কাম্বোডিয়াের লাওস, পনম পেন, থাইল্যান্ডের ব্যাংকক, মাল্যাশিয়ার কুয়ালালামপুর, এবং সিঙ্গাপুরে সঙ্গে আধুনিক সড়ক, রেল, এবং পাইপলাইনে এবং সীমান্ত অর্থনৈতিক উদ্যোগের দ্বারা।
পাশাপাশি পার্শ্ববর্তী অর্থনীতির সাথে সংযোগ স্থাপন, এবং আসিয়ান-চীন মুক্ত বাণিজ্য এলাকা জুড়ে এই উন্নয়নকে উত্সাহিত করার জন্য এই করিডোরটি পরিকল্পনা করা হয়েছে। 
প্রথম পদক্ষেপগুলির মধ্যে একটি হচ্ছে নাননিং-ফিংশিয়াং উচ্চ-গতির রেলপথ, যা দক্ষিণ চীনের গুয়াংসি প্রদেশের একটি রেলপথ এবং এটি করিডোরের উত্তর প্রান্ত অবস্থিত। ৫০০০ কিমি নাননিং-সিঙ্গাপুর রেলপথের পরিকল্পনা করা হয়েছে।
আবুল কাসেম মোল্লা

আবুল কাসেম মোল্লা হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি ২০১১ সাল থেকে ২০১৬ সাল পর্যন্ত পশ্চিমবঙ্গ বিধানসভায় জগৎবল্লভপুর বিধানসভা কেন্দ্রের বিধায়ক হিসেবে দায়িত্ব পালন করেছেন।
মানুয়েল দা কোস্তা

মানুয়েল মারুয়ানে দা কোস্তা ত্রিন্দাদে সেনুসি (জন্ম: ৬ মে ১৯৮৬), মানুয়েল দা কোস্তা নামেই অধিক পরিচিত, হলেন মরক্কোর একজন পেশাদার ফুটবলার, যিনি তুর্কি ক্লাব ইস্তানবুল বাশাকশেহির এবং মরক্কো জাতীয় দলের হয়ে একজন রক্ষণভাগের খেলোয়াড় হিসেবে খেলেন।
২০১৮ সালের ১৭শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত ২৩ সদস্যের মরক্কো দলে স্থান পান।
দ্বিগু সমাস

সমাহার বা সমষ্টি বা মিলন অর্থে সংখ্যাবাচক শব্দের সঙ্গে বিশেষ্য পদের যে সমাস হয়, তাকে দ্বিগু সমাস বলে। দ্বিগু সমাসে সমাসনিষ্পন্ন পদটি বিশেষ্য পদ হয়।
তবে অনেক ব্যাকরণবিদ দ্বিগু সমাসকে কর্মধার‍য় সমাসের অন্তর্ভুক্ত করেছেন।
প্রসঙ্গত উল্লেখ্য বৈয়াকরণ পাণিনি তার 'অষ্টাধ্যায়ী' ব্যাকরণে দ্বিগু সমাসকে অর্থ ও পদ সন্নিবেশের ভিত্তিতে তিন ভাগে ভাগ করেছেন। কখনো কখনো দ্বিগু সমাসকে তদ্বিতার্থক দ্বিগু ও সমাহার দ্বিগু – এই দুই ভাগেও ভাগ করা হয়।
ত্রিকাল (তিন কালের সমাহার), চৌরাস্তা (চৌরাস্তার সমাহার), তেমাথা (তিন মাথার সমাহার), শতাব্দী (শত অব্দের সমাহার), পঞ্চবটী (পঞ্চবটের সমাহার), ত্রিপদী (ত্রি বা তিন পদের সমাহার), ত্রিফলা (ত্রি বা তিন ফলের সমাহার), নবরত্ন (নব বা নয় রত্নের সমাহার), তেপান্তর (তিন বা তে প্রান্তরের সমাহার), সপ্তাহ, পঞ্চনদ, পঞ্চভূত, ষড়ঋতু, দশ চক্র, অষ্টধাতু, সপ্তর্ষি, ত্রিভুজ, চতুর্ভুজ, চতুরঙ্গ, ত্রিমোহিনী, ত্রিভুবন, চতুর্দশপদী, তেরনদী, সাতসমুদ্র ইত্যাদি।
জন ফুলটন রিড

জন ফুলটন রিড (; জন্ম: ৩ মার্চ, ১৯৫৬) অকল্যান্ডে জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি।
সাবেক অস্ট্রেলীয় আন্তর্জাতিক ক্রিকেট তারকা ব্রুস রিড সম্পর্কে তার কাকাতো ভাই। তবে নিউজিল্যান্ড দলের সাবেক অধিনায়ক জন রিচার্ড রিড সম্পর্কে তার কেউ নন।
১৯৭৯ থেকে ১৯৮৬ সময়কালে জন রিড ১৯ টেস্ট ও ২৫টি একদিনের আন্তর্জাতিকে অংশ নেন। তার টেস্ট ব্যাটিং গড় ছিল ৪৬.২৮। তন্মধ্যে, ছয়টি টেস্ট শতক রয়েছে তার। এছাড়াও ২৭.৫২ গড়ে ওডিআইয়ে রান তুলেছেন তিনি।
মানানসই ৪৬.২৮ ব্যাটিং গড়ে রান তুললেও ক্রিকইনফোয় প্রথম ইনিংসের তুলনায় দ্বিতীয় ইনিংসের ব্যাটিং গড়ে বড় ধরনের পার্থক্য দেখা যায়। প্রথম ইনিংসে ৬৮.৪১ গড়ের সাথে ১২.০৯ পার্থক্যে ৫৬ রান জড়িয়ে রয়েছে। সবচেয়ে কম ইনিংস খেলে সহস্রাধিক টেস্ট রান সংগ্রহের নিউজিল্যান্ডীয় রেকর্ড অদ্যাবধি টিকে রয়েছে।
রাজস্থান কেন্দ্রীয় বিশ্ববিদ্যালয়

রাজস্থান কেন্দ্রীয় বিশ্ববিদ্যালয় (কুরাজ), ভারতের রাজস্থান রাজ্যের আজমীরের একটি কেন্দ্রীয় বিশ্ববিদ্যালয়। কুরাজে দশটি উচ্চশিক্ষা বিদ্যালয় ও কুড়িটি উচ্চশিক্ষায়তনিক বিভাগ ছাড়াও একটি "কমিউনিটি কলেজ" আছে যেখানে বিজ্ঞান, প্রযুক্তি ও সামাজিক শিক্ষা এবং গবেষণার উপর প্রভূত জোর দিয়ে প্রযুক্তি, বিজ্ঞান, কলা, বাণিজ্য, ব্যবস্থাপনা, জননীতি এবং সামাজিক বিজ্ঞান পড়ানো হয়। বিশ্ববিদ্যালয়ের মোট শিক্ষার্থী সংখ্যা সতেরোশো ছাড়িয়ে গেছে এবং এখানে ভারতের তেইশটিরও বেশি রাজ্যের শিক্ষার্থী রয়েছে। ২০১৬ সালের এপ্রিল মাসে প্রকাশিত এনআইআরএফ ক্রমতালিকায় বিশ্ববিদ্যালয়টি ৩৪তম স্থানে রয়েছে এবং ২০১৬ সালের সেপ্টেম্বর মাসে এনএএসি দ্বারা বিশ্ববিদ্যালয়টি "এ" গ্রেড এ স্বীকৃত। 
২০০৯ সালে ৩রা মার্চ সংসদীয় আইর দ্বারা কেন্দ্রীয় বিশ্ববিদ্যালয় হিসেবে কুরাজ প্রতিষ্ঠিত হয়। ২০০৯-১০ শিক্ষাবর্ষে মালাবিয়া ন্যাশনাল ইনস্টিটিউট অফ টেকনোলজি, জয়পুর থেকে এই বিশ্ববিদ্যালয়টি দুটি পি জি পাঠ্যক্রম, এম.এসসি / এম.এ. পরিসংখ্যান (অ্যাকচুয়ারিয়াল) এবং এম.এসসি.টেক গণিত, দিয়ে শুরু হয়। এটি ২০১০-১১ সালে কিষানগড়ের আর.কে.পাটনি কলেজে স্থানান্তরিত হয়ে ছয়টি নতুন পি জি পাঠক্রম চালু করে। ২০১২-১৩ সালে, আজমীর জেলার বান্দার সিন্দ্রি গ্রামে জয়পুর-আজমীর এক্সপ্রেসওয়ে (এনএইচ -৮)-এর পাশে বিশ্ববিদ্যালয়টি বর্তমান অবস্থানে স্থানান্তরিত হয়।
এখানে ২০১৩-২০১৪ সালে ডক্টরাল এবং স্নাতকোত্তর পঠন-পাঠন শুরু হয়েছিল।
কুরাজ জয়পুর-আজমরের এক্সপ্রেসওয়ে (এনএইচ ৮)-এর পাশে জয়পুর থেকে ৮৩ কিলোমিটার এবং আজমীর থেকে ৪০ কিলোমিটার দূরে অবস্থিত এবং ২০৯ হেক্টর (৫১৮ একর) এরও বেশি জমি নিয়ে গঠিত। ২০১০ সালে রাজস্থান সরকার এই জমি দান করে যেখানে ২০১১ সালে নির্মাণ শুরু হয় এবং ২০১২ সালের জুলাই এর মধ্যে বিশ্ববিদ্যালয়টি বর্তমান অবস্থানে স্থানান্তরিত হয়। নিকটতম পর্যটক রেলওয়ে স্টেশন হল কিষানগড় স্টেশন এবং নিকটতম প্রধান রেলওয়ে স্টেশন হল আজমীর স্টেশন।
ক্যাম্পাস টি উন্নয়নশীল পর্যায়ে রয়েছে। বিভাগগুলি অস্থায়ী ভবন থেকে কাজ চালাচ্ছে এবং আশা করা হচ্ছে ২০১৬ সালে তাদের স্থায়ী ভবনে তারা যেতে পারবে। অস্থায়ী ভাবে ১,৫০০ আসন ধারণ ক্ষমতা সম্পন্ন শীতাতপ নিয়ন্ত্রিত একটি অডিটোরিয়াম নির্মাণ করা হয়েছে। অথিতিশালা নির্মাণ সম্পন্ন হয়েছে। বিশ্ববিদ্যালয়ে হোস্টেলের জন্য স্থায়ী ভবন নির্মাণ করা হয়েছে এবং ক্যাম্পাসের বিভিন্ন জায়গায় সাত টি পুকুর নির্মাণ করে বৃষ্টির জল ধারণ পরিকল্পনাকে সফলভাবে বাস্তবায়িত করা হয়েছে।
সমসাময়িক নকশা উপাদানগুলির সাথে রাজস্থানের ঐতিহ্যগত স্থাপত্য বৈশিষ্ট্যগুলির সংমিশ্রণ করে ভবনগুলি নির্মাণ করা হয়েছে। ছত্রি ও জালির ব্যবহার এই ভবন গুলিতে ঐতিহ্যবাহী এবং আধুনিক স্থাপত্যের এক অনন্য মিশ্রণ প্রদান করেছে।
বিশ্ববিদ্যালয়টি প্রতিটি বিভাগে পিএইচডি প্রদান করে।
তামিলনাড়ু কেন্দ্রীয় বিশ্ববিদ্যালয়

তামিলনাড়ু কেন্দ্রীয় বিশ্ববিদ্যালয়, সংক্ষেপে "কুতন", সংসদের একটি আইন (২৫ নং, ২০ শে মার্চ) দ্বারা প্রতিষ্ঠিত হয়। ২০০৫ সালের ৩০ সেপ্টেম্বর বিশ্ববিদ্যালয়ের ভিত্তি প্রস্তর স্থাপন করেন কপিল সিব্বল। হায়দ্রাবাদ বিশ্ববিদ্যালয়ের জনসংযোগ বিভাগের প্রাক্তন অধ্যক্ষ এবং ভারতীয় জনসংযোগ প্রতিষ্ঠানের (আই আই এম সি) প্রাক্তন অধিকর্তা বি.পি. সঞ্জয় তামিলনাড়ু কেন্দ্রীয় বিশ্ববিদ্যালয়ের প্রথম উপাচার্য হিসাবে নিযুক্ত হন। বর্তমানে কুতন তার ৫০০ একর জায়গা বিশিষ্ট স্থায়ী ক্যাম্পাসে কাজ করছে। বিশ্ববিদ্যালয়ের দ্বিতীয় উপাচার্য হিসাবে নিযুক্ত হন ডঃ আদিত্য প্রসাদ দাশ, যিনি একজন বিশিষ্ট বিজ্ঞানী ও শিক্ষাবিদ। 
বিশ্ববিদ্যালয়টি বর্তমানে পদার্থবিজ্ঞান, রসায়ন, গণিত, জীবন বিজ্ঞান ও অর্থনীতি বিষয়ে ইন্টিগ্রেটেড মাস্টার ডিগ্রি; ইংরেজি, তামিল, সামাজিক কাজ, মিডিয়া ও যোগাযোগ এবং রসায়ন বিষয়ে মাস্টার্স ডিগ্রি; পদার্থবিজ্ঞান, রসায়ন, তামিল, ইংরেজি, গণিত, জীবন বিজ্ঞান ও অর্থনীতি বিষয়ে পিএইচডি ডিগ্রি প্রদান করে। মাদ্রাজ স্কুল অফ ইকনমিক্সকে তামিলনাড়ু কেন্দ্রীয় বিশ্ববিদ্যালয় (CUTN) থেকে সহযোগিতায় দেওয়া হয় সাধারণ অর্থনীতি, আর্থিক অর্থনীতি, আইনানুষ্ঠানিক অর্থনীতি, ফলিত পরিমাণগত অর্থনীতি এবং পরিবেশগত অর্থনীতিতে এম.এসসি করার জন্য। 
থিরিউরুর জেলার নীলকুড়ি ও নাগাকুড়ি গ্রামের ৫০০ একর জমির মধ্যে প্রধান ক্যাম্পাসটি ছড়িয়ে রয়েছে এবং এটি দ্রুত উন্নয়নের মধ্যে রয়েছে।
তামিলনাড়ু সরকার একটি সড়ক প্রশস্তকরণ প্রকল্প চালু করেছে যাতে মায়িলাদুথুরাই-চেন্নাই এবং কুম্বকনম-চেন্নাই উভয় রাজ্য সড়কের সাথে দুটি ক্যাম্পাসকে যুক্ত করার জন্য একটি দুমুখী সড়কের প্রশস্তকরণের অনুমতি দিয়েছে। ক্যাম্পাসটি মহাসড়ক দ্বারা দুই ভাগে ভাগ হয়ে গেছে বলে দুটি ক্যাম্পাস সংযোগকারী একটি উচ্চতর সেতু নির্মাণ প্রকল্পও নেওয়া হয়েছে।
নাগাকুড়ি আবাসিক ক্যাম্পাসে জুলাই ২০১৩ সালে একটি কেন্দ্রীয় বিদ্যালয় শুরু হয় এবং বর্তমানে এটিতে সপ্তম শ্রেণি পর্যন্ত ক্লাস আছে যা বার্ষিকভাবে বৃদ্ধি পেয়ে দ্বাদশ শ্রেনী পর্যন্ত হবে।
ক্যাম্পাসে মোবাইল টাওয়ার সহ বিএসএনএল এর একটি এক্সচেঞ্জ রয়েছে এবং সেপ্টেম্বর ২০১৫ সাল থেকে একটি এসবিআই এটিএম নীলগুডি ক্যাম্পাসে কাজ শুরু করেছে।
তামিলনাড়ু কেন্দ্রীয় বিশ্ববিদ্যালয়- এর বিভিন্ন কর্মসূচিতে ভর্তি করা হয় "সেন্ট্রাল ইউনিভার্সিটি যৌথ এন্ট্রান্স টেস্ট" (CUCET) এর মাধ্যমে। প্রতিবছর "সেন্ট্রাল ইউনিভার্সিটি যৌথ এন্ট্রান্স টেস্ট" নতুন গঠিত কেন্দ্রীয় বিশ্ববিদ্যালয়গুলির সমন্বয়ে গঠিত হচ্ছে। নতুন গঠিত কেন্দ্রীয় বিশ্ববিদ্যালয়গুলি হল হরিয়ানা, জম্মু, ঝাড়খণ্ড, কর্ণাটক, কাশ্মীর, কেরালা, পাঞ্জাব, রাজস্থান, দক্ষিণ বিহার এবং তামিলনাড়ু। "সেন্ট্রাল ইউনিভার্সিটি যৌথ এন্ট্রান্স টেস্ট" (CUCET) এ অংশগ্রহণকারী বিশ্ববিদ্যালয়ের সংখ্যা বছরে বছরে বৃদ্ধি পাচ্ছে। বিভিন্ন স্নাতকস্তর, স্নাতকোত্তর গবেষণা ও ইন্টিগ্রেটেড প্রোগ্রামে ভর্তির জন্য সারা দেশে ৫৭ টি কেন্দ্রের মধ্যে "সেন্ট্রাল ইউনিভার্সিটি যৌথ এন্ট্রান্স টেস্ট"-২০১৬ অনুষ্ঠিত হয়। ২১ শে মে এবং ২২ মে ২০১৬ সালে পরিচালিত সাধারণ প্রবেশিকা পরীক্ষার জন্য ৬৫,০০০ এর বেশি প্রার্থী উপস্থিত হয়। প্রায় ৭৫ টি কেন্দ্রে সিইউসিইট-২০১৭ পরিচালনার জন্য প্রস্তাব করা হয়েছে।
কেরল বিশ্ববিদ্যালয়

কেরল বিশ্ববিদ্যালয় (ইউওকে) ভারতের কেরল রাজ্যের রাজধানী তিরুবনন্তপুরমে অবস্থিত একটি অনুমোদিত বিশ্ববিদ্যালয়, পূর্বে ত্রিবাঙ্কুর বিশ্ববিদ্যালয় নামে পরিচিত ছিল। । এটি ভারতের কেরালা রাজ্যের জন্মের অনেক আগে, ত্রিবাঙ্কুরের মহারাজার ঘোষণার মাধ্যমে ১৯৩৭ সালে প্রতিষ্ঠিত হয়, শ্রী চিথিরার তিরুমানাল বালরম বর্মা ছিলেন বিশ্ববিদ্যালয়ের প্রথম চ্যান্সেলর। ত্রিবাঙ্কুরের তৎকালীন দেওয়ান (প্রধানমন্ত্রীর) সি পি রামাস্বামী আয়ার ছিলেন প্রথম ভাইস চ্যান্সেলর।
ভারতের প্রথম ১৬ টি বিশ্ববিদ্যালয় এবং কেরালা রাজ্যের মধ্যে প্রথম বিশ্ববিদ্যালয় হিসাবে কেরালা বিশ্ববিদ্যালয় তৎকালীন ত্রিবাঙ্কুরের রাজ্যের (এখন কেরালার দক্ষিণ অংশ এবং তামিলনাড়ু রাজ্যের কিছু অংশে অবস্থিত) ত্রিবাঙ্কুর বিশ্ববিদ্যালয় নামে ১৯৩৭ সালে প্রতিষ্ঠিত হয়। কেরালার বিশ্ববিদ্যালয় থেকে বেড়ে ওঠা ৭ দশক ধরে এবং শারীরিকভাবে সঙ্কুচিত হয়ে ওঠে এবং অনেক উপায়ে বিশ্ববিদ্যালয়টি রূপান্তরিত হয়।
তিরুবনন্তপুরমের "ইউনিভার্সিটি কলেজ" এবং ত্রিভূজ মানমন্দিরের মধ্যে আধুনিক শিক্ষার দুটি প্রতিষ্ঠানের পুনর্বিন্যাস করা যেতে পারে। ইউনিভার্সিটি কলেজ প্রাথমিকভাবে ১৮৩৪ সালে মহারাজা স্বতীর তিরুরাল দ্বারা "মহারাজা ফ্রি স্কুল" হিসাবে প্রতিষ্ঠিত হয়। শ্রীযুক্ত জন রবার্টস-এর সঙ্গে একজন খ্রিস্টান মিশনারি হয়ে প্রধান শিক্ষক হিসেবে যোগ দেন এবং শীঘ্রই ১৮৬৬ সালে মাদ্রাজ বিশ্ববিদ্যালয়ের একটি কলেজে পরিণত হয় প্রতিষ্ঠানটি। ট্রেভানকোর বিশ্ববিদ্যালয় প্রতিষ্ঠিত হলে কলেজের বিভাগগুলি ইউনিভার্সিটি বিভাগে পরিণত হয়, আর ১৯৫৭ সালে কেরালার বিশ্ববিদ্যালয়ে রূপান্তর ঘটে। প্রতিষ্ঠানটি "বিশ্ববিদ্যালয় কলেজ" বা এখনো বিশ্ববিদ্যালয়ের সাথে একটি সংযুক্ত কলেজ হিসেবে তার সংযোগ রাখে। ১৮৩৮ সালে ত্রিভান্দ্রম বিশ্ববিদ্যালয় প্রতিষ্ঠিত হয় এবং আন্তর্জাতিকভাবে সম্মানিত বিজ্ঞানী জন ক্যালডেকট এর প্রথম পরিচালক হিসাবে এফআরএস ছিলেন।এটি ত্রিবাঙ্কুর বিশ্ববিদ্যালয়ের একটি অংশ হয়ে ওঠে, কিন্তু কিছু সময় একটি স্বাধীন সরকারী প্রতিষ্ঠান হিসেবে পরিচালিত হয়। এটি বর্তমানে কেরালা বিশ্ববিদ্যালয়ের অধীন প্রাচীনতম সংস্থা।
ত্রিবাঙ্কুর বিশ্ববিদ্যালয়টি ত্রিবাঙ্কুরের মহারাজার ঘোষণার মাধ্যমে ১৯৩৭ সালে প্রতিষ্ঠিত হয়, শ্রী চিথিরার তিরুমানাল বালরম বর্মা বিশ্ববিদ্যালয়ের প্রথম চ্যান্সেলর ছিলেন। রাজ্যের তৎকালীন দেওয়ান (প্রধানমন্ত্রী) স্যার সি পি রামাস্বামী আইয়র প্রথম ভাইস চ্যান্সেলর ছিলেন। তিনি একজন বিশিষ্ট পণ্ডিত এবং একজন সক্রিয় প্রশাসক ছিলেন। বলা হয় যে সরকার অ্যালবার্ট আইনস্টাইনকে প্রথম ভাইস-চ্যান্সেলর হিসেবে নিয়োগ করার জন্য অসফল প্রচেষ্টা চালায়। ইউনিভার্সিটি ইউনাইটেড কিংডমের শ্রেষ্ঠ বিশ্ববিদ্যালয় পরে মডেল ছিল এবং এমনকি আজকের এই বৈশিষ্ট্য কিছু বজায় রেখেছে। বিশ্ববিদ্যালয়ের অধিভুক্ত পদ্ধতিটি ব্রিটিশ বিশ্ববিদ্যালয়গুলিতে কলেজ ব্যবস্থার চেয়ে ভিন্ন উৎস থেকে উদ্ভূত।
ত্রিবাঙ্কুর রাজ্যের মধ্যে মাত্র দশটি কলেজ সেই সময়ে মাদ্রাজ বিশ্ববিদ্যালয়ের অধিভুক্ত ছিল, যা ত্রিবাঙ্কুর বিশ্ববিদ্যালয়ের অধিভুক্ত কলেজে পরিণত হয়েছিল। ১৯৫৪ সালে, কেরালা রাজ্যটি ত্রিবাঙ্কুর এবং মাদ্রাজ রাজ্যের কিছু অংশ, এছাড়া সমগ্র কোচিন ও মালাবর এলাকা নিয়ে গঠিত হয়।
ডেনহোম এলিয়ট

ডেনহোম মিচেল এলিয়ট সিবিই (ইংরেজি: ; ৩১শে মে ১৯২২ - ৬ই অক্টোবর ১৯৯২) ছিলেন একজন ইংরেজ অভিনেতা। তিনি ১২০টির অধিক চলচ্চিত্র ও টেলিভিশন নাটকে কাজ করেছেন। তার কয়েকটি উল্লেখযোগ্য চলচ্চিত্র হল "আলফি" (১৯৬৬), "রাইডারস অব দ্য লস্ট আর্ক" (১৯৮১), "ট্রেডিং প্লেসেস" (১৯৮৩), "আ রুম উইথ আ ভিউ" (১৯৮৫) ও "ইন্ডিয়ানা জোন্স অ্যান্ড দ্য লাস্ট ক্রুসেড" (১৯৮৯)।
এলিয়ট তার কর্মজীবনের শেষ পর্যায়ে সমাদৃত হন। "আ রুম উইথ আ ভিউ" চলচ্চিত্রে অভিনয়ের জন্য তিনি শ্রেষ্ঠ পার্শ্ব অভিনেতা বিভাগে একাডেমি পুরস্কারে মনোনীত হন। তিনি "ট্রেডিং প্লেসেস" (১৯৮৩), "আ প্রাইভেট ফাংশন" (১৯৮৪) ও "ডিফেন্স অব দ্য রেম" (১৯৮৫) চলচ্চিত্রে অভিনয় করে টানা তিনবার শ্রেষ্ঠ পার্শ্বচরিত্রে অভিনেতা বিভাগে বাফটা পুরস্কার অর্জন করেন। তিনিই একমাত্র অভিনেতা, যিনি এই বিরল সম্মাননা অর্জন করেছেন। মার্কিন চলচ্চিত্র সমালোচক রজার ইবার্ট তাকে "সকল ব্রিটিশ চরিত্রাভিনেতাদের মধ্যে সবচেয়ে নির্ভরযোগ্য" বলে অভিহিত করেন। "দ্য নিউ ইয়র্ক টাইমস" তাকে "পার্শ্ব অভিনয়শিল্পীদের মধ্যে তারকা" ও "দক্ষ পর্দা-প্রভাব বিস্তারকারী" বলে অভিহিত করেন।
অঙ্কুর মিত্তল

অঙ্কুর মিত্তালের জন্ম ৩০ মার্চ, ১৯৯২ সালে ভারতের দিল্লিতে। তিনি হরিয়ানা রাজ্য থেকে এসেছেন। তিনি প্রাক্তন ডাবল ট্র্যাপ শুটার অশোক মিত্তালের পুত্র, অঙ্কুর সেন্ট মার্গারেট সিনিয়র মাধ্যমিক বিদ্যালয়ের থেকে 
শিক্ষা লাভ করেন। তার ভাই অজয় ​​মিত্তালও ডাবল ট্র্যাপ শুটার। প্রাথমিক ভাবে তিনি একক ট্র্যাপ শ্যুটিং ইভেন্ট দিয়ে শুরু করেন, পরে তিনি তার পিতা আর ভাইয়ের পথ ধরে ডাবল ট্র্যাপ ইভেন্টের প্রশিক্ষণ শুরু করেন এবং এই ইভেন্টে তিনি প্রিয় হয়ে যায়।
২৭ জুলাই ২০১৪ সালে, গ্লাসগো, স্কটল্যান্ডে, কমনওয়েলথ গেমস, ব্যারি বুদদান শুটিং রেঞ্জে, পুরুষদের ডাবল ট্র্যাপ ইভেন্টে, অঙ্কুর ১৩২ পয়েন্টের স্কোরের সাথে যোগ্যতা রাউন্ডে দ্বিতীয় স্থান অর্জন করার পর, তিনি সেমি-ফাইনালে দুর্ভাগ্যক্রমে ভাল পারফরম্যান্স করেননি এবং ২৫ পয়েন্টের হতাশজনক স্কোর দিয়ে পঞ্চম স্থান পান।
২০১৭ সালে, দিল্লিতে, আইএসএসএফ ওয়ার্ল্ড কাপে ভারতকে ডাবল ট্র্যাপ শুটিং (পুরুষদের) ইভেন্টে অংশগ্রহণ করে অঙ্কুর একটি রৌপ্য পদক জিতেছিলেন।
২০১৭ সালে, আকপুলকো, মেক্সিকোতে, আইএসএসএফ ওয়ার্ল্ড চ্যাম্পিয়নশিপের ডাবল ট্র্যাপ শুটিং (পুরুষদের) ইভেন্টে অঙ্কুর স্বর্ণ পদক জিতেছিলেন।
২০১৭ সালে, কাজাখস্তানের আস্তানাতে, সপ্তম এশিয়ান শটগান চ্যাম্পিয়নশিপে, অঙ্কুর ডাবল ট্র্যাপ শুটিং (পুরুষদের) ইভেন্টের পাশাপাশি ডাবল ট্র্যাপ শুটিং (পুরুষদের) দলগত ইভেন্টেও স্বর্ণ পদক জিতেছিলেন।
২০১৭ সালে, মস্কোতে, রাশিয়াতে আইএসএসএফ শটগান ওয়ার্ল্ড চ্যাম্পিয়নশীপের অঙ্কুর ডাবল ট্র্যাপ শুটিং (পুরুষদের) ইভেন্টে অংশগ্রহণ করে একটি রৌপ্য পদক লাভ করেন।
২০১৭ সালে, অস্ট্রেলিয়ার ব্রিসবেনে কমনওয়েলথ চ্যাম্পিয়নশিপে ডাবল ট্র্যাপ শুটিং (পুরুষ) ইভেন্টে অঙ্কুর স্বর্ণ পদক জিতেছিলেন।
অঙ্কুর মিত্তল ডাবল ট্র্যাপ শুটিং (পুরুষদের) বিশ্বের ১ নম্বরের শিরোপা পান এবং এই কৃতিত্ব অর্জনকারী দ্বিতীয় ভারতীয় শুটার।
২০১৮ সালে, গোল্ড কোস্টে, কুইন্সল্যান্ড, কমনওয়েলথ গেমসে, বেলমন্ট শ্যুটিং রেঞ্জে, ৫৩ পয়েন্টের পেয়ে ডাবল ট্র্যাপ শুটিং (পুরুষদের) ইভেন্টে অঙ্কুর ব্রোঞ্জ পদক জেতেন। ৭৪ পয়েন্ট পেয়ে স্বর্ণ পদক পান স্কটল্যান্ডের ডেভিড ম্যাকম্যাথ এবং ৭০ পয়েন্ট পেয়ে আইল অফ ম্যানের টিম কনেলে রৌপ্য পদক পান। অন্য ভারতীয় শুটার, মোহাম্মদ আসাব, দুর্ভাগ্যক্রমে ভাল পারফরম্যান্স করেননি এবং হতাশজনক স্কোর দিয়ে চতুর্থ স্থান লাভ করেন, তিনি চার বছর আগে ২০১৪ সালের কমনওয়েলথ গেমসে ব্রোঞ্জ পদক পেয়েছিলেন।
রবি কুমার

রবি কুমার ১ জানুয়ারি, ১৯৯০ সালে উত্তরপ্রদেশের মিরাটে জন্মগ্রহণ করেন। তিনি ভারতের দিল্লি বিশ্ববিদ্যালয় থেকে স্নাতক হন। তিনি ভারতীয় বিমানবাহিনীতে কাজ করছেন।
২০১৪ সালে, ইনচেওনে, দক্ষিণ কোরিয়ার এশিয়ান গেমস পুরুষদের ১০ মিটার এয়ার রাইফেল দলগত ইভেন্টে, ভারতীয় শুটিং দল ব্রোঞ্জ জিতেছিল এবং ভারতীয় শুটিং দলের এক সদস্য হিসাবে রবি ব্রোঞ্জ পদক পান।
২০১৭ সালের এপ্রিল মাসে, তিরুবনন্তপুরমে, ৬১ তম জাতীয় শুটিং চ্যাম্পিয়নশিপ, ন্যাশনাল গেমস শ্যুটিং রেঞ্জে, পুরুষের ১০ মিটার এয়ার রাইফেল ইভেন্টে, ভারতীয় বিমান বাহিনীর রবি কুমার ২৫১.২ পয়েন্ট পেয়ে জাতীয় রেকর্ডে গড়েন এবং স্বর্ণ পদক জিতে নেন। কয়েক মাস আগে তার করা ২২৫.৭ পয়েন্টের রেকর্ড ভঙ্গ করেন তিনি। অর্জুন বাবুতা ২৪৮.৯ পয়েন্টে দ্বিতীয় এবং সঞ্জীব রাজপুত ২২৮.০ পয়েন্ট পেয়ে তৃতীয় স্থানে পান। রবি ভারতীয় বিমান বাহিনীর শুটিং দলের একজন সক্রিয় সদস্য যে দল মোট ১৮৬৮ পয়েন্টে পেয়ে দলগত বিভাগে স্বর্ণ পদক জিতেছিল। ১৮৬৬ পয়েন্ট নিয়ে হরিয়ানা দল রৌপ্য পদক পায় এবং পাঞ্জাবের দল ১৬৪৪ পয়েন্টে পেয়ে ব্রোঞ্জ পদক জিতেছিল।
২০১৮ সালের কোরিয়ান চ্যাংংভনে বিশ্বকাপে, পুরুষদের ১০ মিটার এয়ার রাইফেল ইভেন্টে, রবি কুমার ব্রোঞ্জ পদক পাননি, তাকে চতুর্থ স্থান পেয়ে খুশি থাকতে হয়। তিনি কেবল ০.২ পয়েন্টে ব্রোঞ্জ পদক পাওয়া থেকে বঞ্ছিত হন। তিনি মোট ২০৮.৪ পয়েন্ট করেন। ফাইনাল ফলাফল অনুযায়ী,
১. আলেকজান্ডার ড্রিয়াগিন (রাশিয়া) ২৫১. ২ (ডাব্লুআর) ৬২৮.৮;
২. ভ্লাদিমির মাসলেনিকভ (রাশিয়া) ২৫০.২ (৬২৯.০); 
৩. ইস্তান্ন পেন (হাঙ্গেরি) ২২৮.৫ (৬২৭.৯); 
৪. রবি কুমার (ভারত) ২০৮.৪ (৬২৯.২);
২০১৮ সালে, রবি কুমার তার প্রথম শুটিং বিশ্বকাপ পদক জেতেন, পুরুষদের ১০ মিটার এয়ার রাইফেল ইভেন্টে ২২৬.৪ স্কোর করে ব্রোঞ্জ পদক জিতেছিলেন।
৮ ই এপ্রিল ২০১৮ সালে, বেলমন্ট শ্যুটিং সেন্টারে, ১০ মিটার এয়ার রাইফেল পুরুষের যোগ্যতায় রবি মোট ৬২৬.৮ পয়েন্ট, দ্বিতীয় স্থান লাভ করে ফাইনালের জন্য যোগ্যতা অর্জন করেন। একই দিনে বেলমন্ট শ্যুটিং সেন্টার ফাইনালে, রবি মোট ২২৪.১ পয়েন্ট পেয়ে তৃতীয় স্থানে পান এবং ব্রোঞ্জ পদক জিতে নেন।
ক্লাইড কাম্বারব্যাচ

ক্লাইড এলিয়ট কাম্বারব্যাচ (; জন্ম: ১৩ নভেম্বর, ১৯৩৬ - মৃত্যু: ২৯ ডিসেম্বর, ২০১৭) ত্রিনিদাদের পোর্ট-অব-স্পেনে জন্মগ্রহণকারী প্রথিতযশা ওয়েস্ট ইন্ডিয়ান আন্তর্জাতিক ক্রিকেট আম্পায়ার ছিলেন।
সমগ্র কর্মজীবনে বারো টেস্ট পরিচালনা করেছেন, যার সবগুলোতেই ওয়েস্ট ইন্ডিজ দল সম্পৃক্ত ছিল। এছাড়াও, ১৯৮৪ থেকে ১৯৯৭ সময়কালে ২৬টি একদিনের আন্তর্জাতিকে আম্পায়ারিত্ব করেছেন।
১৯৭৯ সালে প্রথম-শ্রেণীর ক্রিকেট ও লিস্ট এ ক্রিকেট খেলা পরিচালনায় অভিষেক ঘটে ক্লাইড কাম্বারব্যাচের। দুই বছর পর ১৯৮১ সালে টেস্ট পর্যায়ের খেলা পরিচালনার সুযোগ পান তিনি।
২৯ ডিসেম্বর, ২০১৭ তারিখে ৮১ বছর বয়সে ক্লাইড কাম্বারব্যাচের দেহাবসান ঘটে।
বেরেন সাত

বেরেন সাত (; জন্ম ২৮ ফেব্রুয়ারি ১৯৮৪) একজন তুর্কি অভিনেত্রী । তিনি আঙ্কারায় জন্মগ্রহণ করেন ।
তিনি লুকানো ভালোবাসা নামক রোমান্টিক নাটকে অভিনয় করে আন্তর্জাতিক অঙ্গনে আলোচিত হন । নাটকিতে তার নাম ছিল বিহতার । তিনি ২০১৫ থেকে ২০১৬ সাল পর্যন্ত ঐতিহাসিক ড্রামা সিরিজ কোসেম সুলতান চরিত্রে অভিনয় করেন । তিনি এ সিরিজের প্রতিটি পর্বের জন্য ৯০,০০০ তুর্কি লিরা গ্রহণ করেন । এছাড়াও তিনি ফাতমাগুল'উন সুচু নে? (বাংলাঃ ফাতমাগুলের কি দোষ) হল ভেদাত তুরকালির একই নামের উপন্যাস অবলম্বনে নির্মিত ও বেসরকারি টিভি চ্যানেল 'ক্যানাল ডি' তে সম্প্রচারিত একটি তুর্কি ধারাবাহিক নাটকের মূল চরিত্রে অভিনয় করেন । পরিস্থিতির চাপে পড়ে ফাতমাগুল নামের এক ধর্ষিত নারীর নিজ ধর্ষণের সঙ্গে জড়িত করিম নামের এক লোকের সাথে বিবাহবন্ধনে আবদ্ধ হওয়া এবং এরপরের নানামূখী বৈচিত্রময় কাহিনীকে ঘিরে ধারাবাহিকটির গল্প আবর্তিত হয়েছে । বেরেন ২০১০ থেকে ২০১২ সাল পর্যন্ত তুরস্কের সব চেয়ে বেশি পারিশ্রমিক গ্রহণকারী অভিনেত্রী ছিলেন । তিনি ২০১৪ সালে সঙ্গীতশিল্পী কেনান দোগুলুকে বিয়ে করেন। বর্তমানে তারা ডির্ভোস নেওয়ার জন্য আলাদা আছেন
ইয়াসিন বুনু

ইয়াসিন বুনু (; জন্ম: ৫ এপ্রিল ১৯৯১), বোনো নামেই অধিক পরিচিত, হলেন মরক্কোর একজন পেশাদার ফুটবলার। তিনি বর্তমানে সৌদি আরবের পেশাদার ফুটবল লিগের শীর্ষ স্তর সৌদি পেশাদার লিগের ক্লাব আল হিলাল এবং মরক্কো জাতীয় দলের হয়ে একজন গোলরক্ষক হিসেবে খেলেন।
বুনু কানাডা এবং মরক্কো উভয় দলের হয়ে খেলার যোগ্যতা অর্জন করেন, কিন্তু তিনি মরক্কোর হতে খেলার সিদ্ধান্ত গ্রহণ করেন। তিনি ২০১২ তুলোন টুর্নামেন্টে মরক্কো অনূর্ধ্ব-২০ দলের হয়ে খেলেছেন। তিনি উক প্রতিযোগিতায় ২টি ম্যাচ খেলেছেন। তিনি ২০১২ গ্রীষ্মকালীন অলিম্পিকের জন্য ঘোষিত মরক্কো অনূর্ধ্ব-২৩ দলে স্থান পান, কিন্তু উক্ত প্রতিযোগিতায় তিনি মোহাম্মদ আমসিফের ব্যাকআপ হিসেবে ছিলেন। উক্ত প্রতিযোগিতায় মরক্কো গ্রুপ পর্ব থেকেই বাদ পরে যায়।
২০১৩ সালের ১৪ই আগস্ট, বুনু বুরকিনা ফাসোর বিরুদ্ধে এক প্রীতি ম্যাচের মরক্কোর জ্যেষ্ঠ দলে ডাক পান। তিনি এর পরবর্তী দিন, বুরকিনা ফাসোর বিরুদ্ধে ম্যাচের ২য় অর্ধে খেলার মাধ্যমে আন্তর্জাতিক পর্যায়ে অভিষেক করেন।
২০১৮ সালের ১৭শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত ২৩ সদস্যের মরক্কো দলে স্থান পান।
আহমদ রিদা তাগনাউতি

আহমদ রিদা তাগনাউতি (জন্ম: ৫ এপ্রিল ১৯৯৬) হলেন মরক্কোর একজন পেশাদার ফুটবলার, যিনি মরক্কোর ক্লাব আইআর তাঞ্জার এবং মরক্কো জাতীয় দলের হয়ে একজন গোলরক্ষক হিসেবে খেলেন।
২০১৮ সালের ১৭শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত ২৩ সদস্যের মরক্কো দলে স্থান পান।
নাবিল দিরার

নাবিল দিরার (, জন্ম: ২৫ ফেব্রুয়ারি ১৯৮৬) হলেন মরক্কোর একজন পেশাদার ফুটবলার, যিনি তুর্কি ক্লাব ফেনারবাহচে এবং মরক্কো জাতীয় দলের হয়ে একজন রক্ষণভাগের খেলোয়াড় হিসেবে খেলেন।
২০১৮ সালের ১৭শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত ২৩ সদস্যের মরক্কো দলে স্থান পান।
মঞ্জুরুল ইসলাম লিটন

মঞ্জুরুল ইসলাম লিটন (জন্ম: ১৯৬৮ - মৃত্যু: ৩১ ডিসেম্বর ২০১৬) ছিলেন একজন বাংলাদেশী রাজনীতিবিদ ও সাবেক সংসদ সদস্য। যিনি ২০১৪ সালের সাধারণ নির্বাচনে আওয়ামীলীগ থেকে গাইবান্ধা-১ আসনের সংসদ সদস্য নির্বাচিত হয়েছিলেন এবং ৩১ ডিসেম্বর ২০১৬ তারিখে তার নিজ বাসভবনে অজ্ঞাত বন্দুকধারীর গুলিতে নিহত হন।
লিটন ছিলেন একজন প্রশিক্ষণ প্রাপ্ত মেরিন ইঞ্জিনিয়ার । তিনি তার বড় বোন , দুলাভাই তিনজন মিলে একত্রে নারায়ণগঞ্জে মেঘনা ঘাটে আনন্দ শিপইয়ার্ড প্রতিষ্ঠা করেন। এছাড়াও তিনি আশরাফ আলী কোল্ড স্টোরেজ লিমিটেডের পরিচালক এবং ইসলাম শিপ বিল্ডার্স এন্ড হ্যাভি ইঞ্জিনিয়ারিং এর মালিক। 
এমপি মঞ্জুরুল ইসলাম লিটন ৩১ ডিসেম্বর ২০১৬ তারিখে যখন অজ্ঞাত তিন বন্দুকধারীদের দ্বারা গুলিবিদ্ধ হন তখন তিনি গাইবান্ধা জেলার সুন্দরগঞ্জ উপজেলার বামনডাঙ্গার সাহাবাজ মাস্টারপাড়া এলাকায় তার নিজ বাড়ীতে অবস্থান করছিলেন। তিনি রংপুর মেডিকেল কলেজ হাসপাতালের আইসিউতে মৃত্যুবরণ করেন। তার উপর এ আক্রমণকে অনেকে জঙ্গি হামলা, রাজনৈতিক দ্বন্দ্ব, পারিবারিক শত্রুতা এবং আসন্ন উপজেলা নির্বাচনকে কারণ হিসাবে উল্লেখ করেছিল। যদিও পরে সাবেক এমপি ও সেনা কর্মকর্তা আব্দুল কাদের খান এ হত্যার দোষ স্বীকার করেছিল।
মাসাকি হিগাসিগুচি

মাসাকি হিগাশিগুচি (, ; জন্ম: ১২ মে ১৯৮৬) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব গাম্বা ওসাকা এবং জাপান জাতীয় দলের হয়ে গোলরক্ষক হিসেবে খেলেন।
হিগাশিগুচি ২০১৫ সালে জাপানের হয়ে আন্তর্জাতিক পর্যায়ে অভিষেক করেছেন; জাপানের জার্সি গায়ে তিনি এপর্যন্ত ৮ ম্যাচে অংশগ্রহণ করেছেন।
মাসাকি হিগাশিগুচি ১৯৮৬ সালের ১২ই মে তারিখে জাপানের ওসাকা প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।
২০১৫ সালের ৯ই আগস্ট তারিখে, ২৯ বছর, ২ মাস ও ২৮ দিন বয়সে, ডান পায়ে ফুটবল খেলায় পারদর্শী হিগাশিগুচি চীনের বিরুদ্ধে অনুষ্ঠিত ২০১৫ ইএএফএফ পূর্ব এশীয় কাপের ম্যাচে অংশগ্রহণ করার মাধ্যমে আন্তর্জাতিক ফুটবলে জাপানের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ১ নম্বর জার্সি পরিধান করে খেলেছিলেন। ম্যাচটি ১–১ গোলে ড্র করেছিল। জাপানের হয়ে অভিষেকের বছরে হিগাশিগুচি সর্বমোট ১ ম্যাচে অংশগ্রহণ করেছেন।
২০১৮ সালের ৩১শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত জাপান দলে স্থান পান।
ওয়াতারু এন্দো

ওয়াতারু এন্দো (; জন্ম ৯ ফেব্রুয়ারি ১৯৯৩) হলেন একজন জাপানি পেশাদার ফুটবলার, যিনি জাপানি ক্লাব উরাওয়া রেড ডায়মন্ডস এবং জাপান জাতীয় দলের হয়ে রক্ষণভাগের খেলোয়াড় হিসেবে খেলেন।
২০১৫ সালের ২৩শে জুলাই তারিখে, জাপানের তৎকালীন কোচ ভাহিদ হালিলহোদজিচ ২০১৫ ইএএফএফ পূর্ব এশীয় কাপের জন্য সর্বপ্রথম তাকে দলে ডাক দেয়।
২০১৮ সালের ৩১শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত জাপান দলে স্থান পান।
তমোয়াকি মাকিনো

২০১৮ সালের ৩১শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত জাপান দলে স্থান পান।
সানফ্রেসে হিরোশিমা
উরাওয়া রেড ডায়মন্ডস
গেন শোজি

গেন শোজি (, ; জন্ম: ১১ ডিসেম্বর ১৯৯২) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব গাম্বা ওসাকা এবং জাপান জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।
শোজি ২০১৫ সালে জাপানের হয়ে আন্তর্জাতিক পর্যায়ে অভিষেক করেছেন; জাপানের জার্সি গায়ে তিনি এপর্যন্ত ২০ ম্যাচে ১টি গোল করেছেন।
গেন শোজি ১৯৯২ সালের ১১ই ডিসেম্বর তারিখে জাপানের কোবেতে জন্মগ্রহণ করেছেন এবং সেখানেই তার শৈশব অতিবাহিত করেছেন।
২০১৫ সালের ৩১শে মার্চ তারিখে, ২২ বছর, ৩ মাস ও ২০ দিন বয়সে, ডান পায়ে ফুটবল খেলায় পারদর্শী শোজি উজবেকিস্তানের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে জাপানের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ১৯ নম্বর জার্সি পরিধান করে কেন্দ্রীয় রক্ষণভাগের খেলোয়াড় হিসেবে খেলেছিলেন। ম্যাচটি জাপান ৫–১ গোলের ব্যবধানে জয়লাভ করেছিল। জাপানের হয়ে অভিষেকের বছরে শোজি সর্বমোট ১ ম্যাচে অংশগ্রহণ করেছেন।
চোপড়া বিধানসভা কেন্দ্র

চোপড়া (বিধানসভা কেন্দ্র) ভারতের পশ্চিমবঙ্গ রাজ্যের উত্তর দিনাজপুর জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে ২৮ নং চোপরা বিধানসভা কেন্দ্রটি চোপড়া সিডি ব্লক এবং কমলাগাঁও সুজালি গ্রাম পঞ্চায়েত ইসলামপুর সিডি ব্লক এর অন্তর্গত।
চোপড়া বিধানসভা কেন্দ্রটি ৪ নং দার্জিলিং লোকসভা কেন্দ্রের অন্তর্গত।
পশ্চিমবঙ্গ বিধানসভা নির্বাচন, ২০১৬, সর্বভারতীয় তৃণমূল কংগ্রেস-য়ের হামিদুল রহমান নিকটতম প্রতিদ্বন্দ্বী সিপিআই (এম) -এর আক্রামুল হককে পরাজিত করেন।
২০১১ সালের নির্বাচনে, নির্দলের হামিদুল রহমান তার নিকটতম প্রতিদ্বন্দ্বী সিপিআই (এম) -এর আনোয়ারুল হককে পরাজিত করেন।
২০০৬ সালের বিধানসভা নির্বাচনে, সিপিআই (এম) -এর আনোয়ারুল হক চোপরা কেন্দ্র থেকে জয়লাভ করেন, তার নিকটবর্তী প্রতিদ্বন্দ্বী কংগ্রেসের হামিদুল রহমানকে পরাজিত করেন। অধিকাংশ বছরে প্রতিযোগিতাগুলিতে বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০১ সালে নির্দলের হামিদুল রাহমান সিপিআই (এম) -এর আকবর আলীকে পরাজিত করেন। ১৯৯৬ সালে সিপিআই (এম) -এর মহমুউদ্দিন কংগ্রেসের হামিদুল রহমানকে পরাজিত করেন, ১৯৯১ সালে কংগ্রেসের চৌধুরী এমডি. মঞ্জুর আফাক এবং ১৯৮৭ সালে কংগ্রেসের শেখ জালালউদ্দীন আহমদকে পরাজিত করেন। ১৯৮২ সালে সিপিআই (এম) -এর মোহাম্মদ বাচ্চা মুন্সি কংগ্রেসের শেখ জামালউদ্দিনকে পরাজিত করেন এবং ১৯৭৭ সালে নির্দলের নারায়ণ চন্দ্র সিংহকে পরাজিত করেন।
১৯৭২, ১৯৭১ এবং ১৯৬৯ সালে এনডিএফ/কংগ্রেসের আব্দুল করিম চৌধুরী জয়ী হন। ১৯৬৭ সালে কংগ্রেসের এ চৌধুরী জয়ী হন। ১৯৬২ এবং ১৯৫৭ সালে কংগ্রেসের এমডি. আফাক চৌধুরী জয়ী হন। আগে এই কেন্দ্রটি বিদ্যমান ছিল না।
সুহানী ধান্‌কি

সুহানী ধান্‌কি হলেন একজন ভারতীয় টেলিভিশন মাধ্যমের অভিনেত্রী, যিনি একজন শাস্ত্রীয় নৃত্যশিল্পী, ডঃ সন্ধ্যা ভি পুরেচ্ছা কর্তৃক প্রশিক্ষিতা ভারতনাট্যম বিশেষজ্ঞা। তিনি স্টার প্লাসে একটি পৌরাণিক কাহিনী নির্ভর ধারাবাহিক নাটক "মাদ্রি" চরিত্রে "মহাভারত"-এ অভিনয় দিয়ে কর্মজীবন শুরু করেন। এরপর একে একে জি টিভিতে ধারাবাহিক সোপ অপেরা "অধুরি কাহানী হামারি"তে "মায়া" এবং "পিয়া আলবেলা"তে "চান্দনি" চরিত্রে অভিনয় করে সুনাম কুরান।। "অধুরি কাহানী হামারি"তে "মায়া" চরিত্রের জন্যই তিনি বেশি পরিচিতি পান।। সম্প্রতি তাকে সনি এন্টারটেইন্‌ম্যান্ট টেলিভিশন নির্মিত "পোরাস" (পৌরুষ বা পুরু) নামের ঐতিহাসিক নাটকে অন্যতম প্রধান নারী চরিত্র দস্যুকন্যা "লাচি" চরিত্রে দেখা যাচ্ছে।